Návrh na začatie prejudiciálneho konania, ktorý podal Helsingin hallinto-oikeus (Fínsko) 23. júla 2020 – A SCPI
(vec C-342/20)
Jazyk konania: fínčina
Vnútroštátny súd, ktorý podal návrh na začatie prejudiciálneho konania
Helsingin hallinto-oikeus
Účastníci konania pred vnútroštátnym súdom
Žalobkyňa: A SCPI
Za účasti: Veronsaajien oikeudenvalvontayksikkö
Prejudiciálna otázka
Majú sa články 49, 63 a 65 ZFEÚ vykladať v tom zmysle, že bránia takým vnútroštátnym právnym predpisom, na základe ktorých možno len so zahraničnými otvorenými investičnými fondmi založenými v zmluvnej podobe zaobchádzať rovnako ako s fínskymi fondmi oslobodenými od dane z príjmu, v dôsledku čoho podliehajú zahraničné investičné fondy, ktoré s ohľadom na ich právnu formu neboli založené v zmluvnej podobe, zrážkovej dani, hoci medzi ich situáciou a situáciou fínskych investičných fondov inak nie sú podstatné objektívne rozdiely?
____________